У првим деценијама 16. века довршено је уједињење Француске. Под утицајем реформације, у Француској је плануо верски рат између хугенота и католика, који је трајао од 1562. до 1598. године. Рат је однео много живота, а највеће крвопролиће догодило се током Бартоломејске ноћи између 23. и 24. августа 1572. године, када је у Паризу убено око 25.000 хугенота. Као последица тих сукоба, изумрла је 1598. династија Валоа, а на француско престоље устоличен је други побочни огранак династије Капет, династија Бурбон.